62016TJ0872_INF
Sentenza tal-Qorti Ġenerali (L‑Għaxar Awla) tat‑28 ta’ April 2021 –repowermap.org vs EUIPO – Repower (REPOWER)
(Kawża T‑872/16)
“Trade mark tal-Unjoni Ewropea – Proċedimenti għal dikjarazzjoni ta’ invalidità – Reġistrazzjoni internazzjonali li tirreferi għall-Unjoni Ewropea – Trade mark verbali REPOWER – Raġuni assoluta ta’ invalidità – Karattru deskrittiv – Assenza ta’ karattru distintiv – Artikolu 7(1)(b) u (c) tar-Regolament (KE) Nru 207/2009 (li sar l-Artikolu 7(1)(b) u (c) tar-Regolament (UE) 2017/1001) – Obbligu ta’ motivazzjoni – Dritt għal smigħ – Artikolu 75 tar-Regolament Nru 207/2009 (li sar l-Artikolu 94 tar-Regolament 2017/1001) – Libertà ta’ espressjoni”
1.
Trade mark tal-Unjoni Ewropea – Ċessjoni, revoka u invalidità – Raġunijiet assoluti ta’ invalidità – Trade marks li jikkonsistu esklużivament f’sinjali jew f’indikazzjonijiet li jistgħu jintużaw sabiex jindikaw il-karatteristiċi ta’ prodott jew ta’ servizz – Kunċett
(Regolament tal-Kunsill Nru 207/2009, Artikoli 7(1)(c) u 52(1)(a))
(ara l-punti 36, 38 sa 40, 44, 45)
2.
Trade mark tal-Unjoni Ewropea – Ċessjoni, revoka u invalidità – Raġunijiet assoluti ta’ invalidità – Trade marks li jikkonsistu esklużivament f’sinjali jew f’indikazzjonijiet li jistgħu jintużaw sabiex jindikaw il-karatteristiċi ta’ prodott jew ta’ servizz – Għan – Obbligu ta’ disponibbiltà
(Regolament tal-Kunsill Nru 207/2009, Artikoli 7(1)(c) u 52(1)(a))
(ara l-punt 37)
3.
Trade mark tal-Unjoni Ewropea – Ċessjoni, revoka u invalidità – Raġunijiet assoluti ta’ invalidità – Trade marks li jikkonsistu esklużivament f’sinjali jew f’indikazzjonijiet li jistgħu jintużaw sabiex jindikaw il-karatteristiċi ta’ prodott jew ta’ servizz – Trade mark verbali REPOWER
(Regolament tal-Kunsill Nru 207/2009, Artikolu 7(1)(c))
(ara l-punti 46, 50, 58, 65, 70, 77, 83, 88, 93, 94, 107)
Suġġett
Rikors ippreżentat kontra d-deċiżjoni tal-Ħames Bord tal-Appell tal-EUIPO tas‑26 ta’ Settembru 2016 (Każ R 2311/2014‑5), dwar proċedimenti għal dikjarazzjoni ta’ invalidità bejn repowermap.org u Repower.
Dispożittiv
1)
Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tas‑26 ta’ Settembru 2016 (Każ R 2311/2014‑5) hija mibdula fis-sens li t-trade mark ikkontestata hija annullata għas-servizzi li ġejjin:
–
klassi 37: “servizzi ta’ inġinier tal-ħiters”
–
klassi 42: “servizzi fil-qasam xjentifiku, kif ukoll servizzi ta’ riċerka u żvilupp relatati; analiżi industrijali u servizzi ta’ riċerka”.
2)
Il-kumplament tar-rikors huwa miċħud.
3)
repowermap.org għandha tbati, minbarra l-ispejjeż tagħha, dawk sostnuti mill-EUIPO u minn Repower AG.